સમારોહમાં યુવા અને સાંસ્કૃતિક પ્રવૃતિ વિભાગના રાજ્ય મંત્રીશ્રી ઈશ્વરસિંહ પટેલે રાજ્ય સરકાર દ્વારા રમત-ગમત તેમજ કલા અને સંસ્કૃતિ ક્ષેત્રે ખેલાડીઓ તેમજ કલાકારોને વૈશ્ર્વિક પ્લેટફોર્મ પુરૂ પાડવા રાજ્ય સરકાર દ્વારા રૂા.600 કરોડની માતબર રકમ ઉપલબ્ધ કરાવી હોવાનું અને વિભાગ દ્વારા આ ક્ષેત્રે કરવામાં આવતી પ્રવૃત્તિઓ, ઉપલબ્ધ યોજનાઓની માહિતી આપી હતી. તેમજ મંત્રી ઈશ્ર્વરસિંહે સહર્ષ જણાવ્યું હતું કે ખેલ મહાકુંભના નિષ્કર્ષ રૂપે હાલમાં જ એશિયન ગેમ્સમાં ગુજરાતના યુવાનોએ મેડલ મેળવી ગુજરાતનું નામ ખેલ ક્ષેત્રે રોશન કર્યું છે.